Celia Cruz
<s>Úrsula Hilaria Celia de la Caridad Cruz Alfonso, poznatija kao Celia Cruz (Havana, 21. listopada 1925. – Fort Lee, New Jersey, 16. srpnja 2003.) je bila kubaska pjevačica latino glazbe.</s>

<s>Rođena je u Havani u radničkoj četvrti kao drugo od četvero djece Simona Cruza i Cataline Alfonso.</s><s>Kao dijete, teta ju je odvodila na kabare gdje bi pjevala, međutim otac je inzistirao da se školuje, nadajući se da će postati učiteljica.</s><s>Ipak, kada joj je jedan od učitelja rekao da bi kao pjevačica dnevno zaradila ono što učitelj na Kubi zaradi u jednom mjesecu, Celia Cruz je odlučila postati pjevačica.</s><s>Karijeru je započela kao pjevačica na radiju, a od sredine 50-ih je ostvarila nekoliko cameo nastupa u meksičkim filmovima.</s><s>Kada je Fidel Castro preuzeo vlast na Kubi, Celia Cruz i njezin suprug Pedro Knight dobili su zabranu povratka na otok te su ubrzo postali američki državljani.</s><s>Njezina je karijera procvjetala u Sjedinjenim Državama te je Celia Cruz ubrzo postala najpopularnija latino izvođačica XX. vijeka, izdavši čak 23 zlatna albuma.</s><s>Također je osvojila i sedam Grammyja, a 1994. godine joj je uručena i Nacionalna medalja za umjetnost.</s><s>Tokom karijere je dobila nadimke "Kraljica salse", "La Guarachera de Cuba" i "Kraljica latino glazbe".</s>

<s>Tokom života u Sjedinjenim Državama, ostvarila je i nekoliko sporednih filmskih uloga, među kojima se posebno ističu The Mambo Kings (1992.) te The Perez Family (1995.).</s>

<s>Preminula je 16. srpnja 2003. godine od tumora na mozgu u svom domu u New Jerseyju.</s><s>Suprug Pedro Knight je bio uz nju dok je primala terapiju za rak, a on sam je preminuo 3. veljače 2007. godine.</s><s>Pokopani su u granitnom mauzoleju na groblju Woodlawn u Bronxu.</s><s>Pišući za Billboard Magazine, Leila Cobo je o Celiji Cruz rekla: "Cruz je neupitno najpoznatija i najutjecajnija ženska ličnost u historiji kubanske i latino muzike."</s>

<s>Kubanski pjevači
Američke pjevačice
Kubanske filmske glumice
Američke filmske glumice
Dobitnici i dobitnice Grammy Award
Kubanske televizijske glumice
Američke televizijske glumice
Authority control</s>

